b'\n_START_ARTICLE_\nHidroelektrana Krasnojarsk\n_START_PARAGRAPH_\nHidroelektrana Krasnojarsk ima 124 m visoku betonsku gravitacionu branu, smje\xc5\xa1tenu na rijeci Jenisej, oko 30 km uzvodno od grada Krasnojarsk, u Ruskoj Fereraciji. Sagra\xc4\x91ena je od 1956. do 1972. Ima instaliranu snagu od 6 000 MW i po tome je sedma u svijetu. Proizvedenu elektri\xc4\x8dnu struju uglavnom isporu\xc4\x8duje za proizvodnju aluminija. Brana je duga 1 065 m. _NEWLINE_Brana stvara umjetno jezero Krasnojarsk, koje ima povr\xc5\xa1inu od 2 130 km\xc2\xb2 i obujam od 73,3 km\xc2\xb3. Duga\xc4\x8dko je 388 km i \xc5\xa1iroko 15 km. Prosje\xc4\x8dna dubina umjetnog jezera je 36,6 m, a najdublje je u blizini brane i to 105 m._NEWLINE_Brana ima veliki utjecaj na klimu u tom kraju. Prije gradnje brane, rijeka Jenisej je bila bez leda 196 dana u godini. Danas cijeli taj dio rijeke je bez leda cijelu godinu, i 300 do 400 km nizvodno. Umjetno jezero stvara klimu u tom kraju toplijom i vla\xc5\xbenijom._NEWLINE_Brana je opremljena sa kosinom na kojoj su ugra\xc4\x91ene tra\xc4\x8dnice za prijevoz brodova. Da bi brodovi pre\xc5\xa1li branu, potrebno je oko 90 minuta.'